Lav et referat af nedenstående tekst:

Tekst:
Nordjyllands Politi måtte natten til tirsdag rykke ud til en bilbrand ved Q8-tankstationen på Jerslevvej  i Brønderslev. Klokken 3.40 kom meldingen om branden, der betød, at bilen udbrændte totalt. Ifølge vagthavende ved Nordjyllands Politi Jesper Sørensen var der ingen personer til stede i bilen og derfor heller ingen fare for menneskeliv. Politiet formoder, at branden er opstået i bilens motor. Men de nærmere omstændigheder skal en brandundersøgelse nu klarlægge. - Vi kan ikke udelukke, at branden er påsat, og derfor vil vi gerne undersøge den nærmere. Vi håber også på, at områdets videoovervågning kan give os flere svar, siger Jesper Sørensen.

Referat:
Ingen personer kom til skade, da en bil brød i brand på Q8-tankstationen i Brønderslev. Undersøgelser skal nu vise, om branden var påsat.